Гуьржийчоьнан хиллачу президентан Саакашвили Михаилан могушаллин хьал эшна догIу. Журналисташка хаам бина цуьнан лоьро, 12 кила гIелвелла иза, лела хала а ду политикна аьлла. Ши кIира сов хан ю Саакашвилис камери чохь мацалла хьоьгу, хи а, чай а бен юууш хIума йоцуш. Лоьрашна хетарехь, цкъачунна дарбан цIийне охьавилла оьшуш дац. Делахь а, сацам бина консилиум кхайкха, кхин дIа ден долчух дийцаредан,яздо Эхо Москвы радиостанцис.